Raamaterialet , der ligger til Grund for dette Arbejde, er 
indsamlet af Cand. Hartz og Cand. Bay. paa den danske 
Expedition til Østgrønland 1891—92 under Premierlieutenant 
C. Ryders Ledelse. Det af Cand. Hartz indsamlede Materiale 
blev — efter at være afgivet til Botanisk Have — overdraget 
mig til Undersøgelse af Professor, Dr. phil. E. Warming. Et 
mindre Antal Prøver, indsamlede af Cand. Bay, modtog jeg 
gjennem Professor, Dr. phil. F. Joh nstrup til Bearbejdelse. 
Prøverne, der saa godt som alle vare opbevarede i Spiritus, 
ere alle behandlede kemisk o: med Svovlsyre og tvekromsurt 
Kali, en Behandlingsmaade, der — med fornøden Omhu — 
kan lade sig foretage, uden at et særligt Lokale er nødvendigt. 
Men foruden kemisk renset Materiale har jeg tillige benyttet 
udvasket Raamateriale, som kun blev underkastet en Glødning 
paa Dækglasset. Hver Prøve er derfor undersøgt i to Slags 
Præparater, et kemisk renset og et udvasket. Ved Plankton- 
undersøgelser giver det gjennemgaaende bedst Resultat at be¬ 
nytte Udvaskning med destilleret Vand, da mange af Formerne 
ere meget ømtaalige overfor kemisk Behandling (cnfr. Chætoceras 
debilis og Chœt. septentrionale). 
Da det ved et Arbejde som dette bliver vanskeligt paa en 
overskuelig Maade at angive Lokaliteter, har jeg benyttet 
følgende Fremgangsmaade : Med Cand. Hartz’s Billigelse har 
jeg først givet et Uddrag af de Dele af hans Journal, som have 
Interesse for dette Arbejde ; dernæst har jeg paa en Liste ind¬ 
ordnet de forskjellige Prøver, der ere tagne paa samme Sted, 
under samme Nr., idet jeg da maa overlade Læseren, saafremt 
26 * 
